CELEX: 62018CN0513
Language: el
Date: 2018-08-03 00:00:00
Title: Υπόθεση C-513/18: Αίτηση προδικαστικής αποφάσεως, την οποία υπέβαλε το Commissione Tributaria Provinciale di Palermo (Ιταλία) στις 3 Αυγούστου 2018 — Autoservizi Giordano società cooperativa κατά Agenzia delle Dogane e dei Monopoli — Ufficio di Palermo

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/16
            
         
      Αίτηση προδικαστικής αποφάσεως, την οποία υπέβαλε το Commissione Tributaria Provinciale di Palermo (Ιταλία) στις 3 Αυγούστου 2018 — Autoservizi Giordano società cooperativa κατά Agenzia delle Dogane e dei Monopoli — Ufficio di Palermo
      (Υπόθεση C-513/18)
      (2018/C 436/21)
      Γλώσσα διαδικασίας: η ιταλική
      
         Αιτούν δικαστήριο
      
      Commissione Tributaria Provinciale di Palermo
      
         Διάδικοι στην υπόθεση της κύριας δίκης
      
      
         Προσφεύγουσα: Autoservizi Giordano società cooperativa
      
         Καθής: Agenzia delle Dogane e dei Monopoli — Ufficio di Palermo
      
         Προδικαστικά ερωτήματα
      
      
                  1)
               
               
                  Πρέπει το άρθρο 7 της οδηγίας 2003/96/ΕΚ (1) να ερμηνευθεί υπό την έννοια ότι εμπίπτουν στο πεδίο εφαρμογής του όλες οι επιχειρήσεις και οι φορείς, δημόσιοι ή ιδιωτικοί, που δραστηριοποιούνται στον τομέα της μεταφοράς προσώπων με λεωφορείο, συμπεριλαμβανομένης της μίσθωσης λεωφορείου με οδηγό; Αντιτίθεται η εν λόγω διάταξη προς την εθνική ρύθμιση που μεταφέρει στο εσωτερικό δίκαιο την οδηγία, κατά το μέρος που δεν περιλαμβάνει μεταξύ των φορέων που χρησιμοποιούν πετρέλαιο εσωτερικής καύσης για εμπορική χρήση, επίσης τους ασκούντες δραστηριότητα μίσθωσης λεωφορείου με οδηγό;
               
            
                  2)
               
               
                  Συνεπάγεται η διακριτική ευχέρεια που αναγνωρίζεται στα κράτη, στην οποία αναφέρεται η παράγραφος 2, του άρθρου 7, της ως άνω οδηγίας 2003/96/ΕΚ («Τα κράτη μέλη δύνανται να διαφοροποιήσουν την εμπορική από τη μη εμπορική χρήση πετρελαίου εσωτερικής καύσης που χρησιμοποιείται ως προωθητικό υπό τον όρο ότι τηρούνται τα ελάχιστα κοινοτικά επίπεδα φορολογίας και ότι ο φορολογικός συντελεστής για το εμπορικό πετρέλαιο εσωτερικής καύσης που χρησιμοποιείται ως προωθητικό δεν είναι κατώτερος από το εθνικό επίπεδο φορολογίας που ισχύει την 1η Ιανουαρίου 2003») ότι η διάταξη η οποία περιλαμβάνει στο πετρέλαιο εσωτερικής καύσης για εμπορική χρήση το πετρέλαιο που προορίζεται για την «περιστασιακή μεταφορά προσώπων» δεν αναπτύσσει άμεσο αποτέλεσμα και δεν είναι απαλλαγμένη αιρέσεων;
               
            
                  3)
               
               
                  Είναι το άρθρο 7 της ως άνω οδηγίας, από πλευράς του περιεχομένου του, αφενός, αρκούντως ακριβές και, αφετέρου, αρκούντως απαλλαγμένο αιρέσεων, ώστε να μπορεί να το επικαλεστεί ευθέως ιδιώτης έναντι των αρχών του εν λόγω κράτους μέλους;
               
            
         (1)  Οδηγία 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ 2003, L 283, σ. 51).